**Ташенова Алтынгуль Сагынгановна**

**Ақтөбе қаласы № 15 «Жидек» МДҰ тәрбиешісі**

**«Қазақтың ұлттық қолданбалы қолөнеріне саяхат» жобасының презентациясы.**

**Мақсаты:** Қазіргі заманның ағымына байланысты ұмытыла бастаған қазақ халқының қолданбалы өнерімен, тарихымен балаларды таныстыру.

**Міндеттері:** Қазақ халқының қолданбалы өнерін бала бойына сіңірте отырып баулу.

Жоба бойынша материалды жинақтап,зерттеулер жүргізу барысында мәліметтер беру арқылы, баланың ұшқыр қиялын,рухани байлығын дамыту.

Жеке тұлғаның тәрбие негізінде табиғатқа , салт – дәстүрге деген адамгершілік, эстетикалық сезімі бар адам тәрбиелеу.

Балалар кіреді (музыкамен)

-Қайырлы күн,құрметті қонақтар,балалар! «Алтын қол» шеберханасына қош келдіңіздер!

Арайлап таң атты

Алтын шуақ таратты

Қайырлы күн,қонақтар!

Қайырлы күн ,балалар!

-Жобаға кіріспе сөз:Амандық Омар

-Саламатсыздар ма,құрметті қонақтар!Менің есімім -Амандық Омар.Мен бүгін сіздерге жоба туралы айтқым келіп тұр.Біз ата-аналар,балалар,тәрбиешілер бірігіп жоба жұмысын жасадық.Бұл жобаның атауы « Қазақтың ұлттық қолданбалы қолөнеріне саяхат»-деп аталады.Жоба барысында біз қолөнер жайында көп мәлімет алдық.Қолөнер шеберханаларымен таныстық,олардың жұмыстарын көрдік,ою-өрнек мүсіндедік,қиып,жапсырдық,бейнеледік.Жобаны тамашалай отырып.оған көз жеткізетін боласыздар.Ендеше,біздің жоба презентациясына қош.келдіңіздер!

-(Есік қағылады)-Алдар көсе кіреді(қолында сандығы бар)

-Сәлеметсіздер ме?-Балалар,мені таныдыңыздар ма?

-Балалар –Иә,Алдар атасыз!

-Дұрыс айтасыңдар,мен Алдар көсемін

-Мен сендердің білімдерің мен өнерлеріңді тамашалау үшін сонау «Ертегілер елінен» келіп отырмын.

-Тәрбиеші :-Қош келдіңіз ,Алдар Ата,төрлетіңіз! Сізді көргенімізге қуаныштымыз.

-Алдар көсе:-Балалар мен сендерге мына сандықты алып келдім.Мұны ашайын.

-Әй,мынау ашылмайды ғой. (тырысады)

-Қыстырылған қағазды алады.-(жұмбақ шешеді)

Сандық ашылады.Ішінен қағаз шығады.Біреуін алады

Онда былай деп жазылған: «Балалар тақпақтар айтсын»

-Балалар,қане тақпақ айтамыз ба?

Балалардың тақпақтары:Еркеназ,Ақнәзік,Омар,Жұлдыз,Аяна,Ару

-Сандықтың ішінен қағаз шығады,-оқиды-онда:-Балалар қолөнер туралы мақал-мәтел айтсын-делінген.

-Балалар мақал-мәтел айтады.(Нұрали,Дамир,Аянат,Нұрым,Амина,Ерболат)

-Жарайсыңдар,балалар білімді екенсіңдер!

-Тәрбиеші:-Алдар Ата біздің балалар тек қана білімді емес,өнерлі де,

-Ата бізде зергерлер,кішкентай ағаш шеберлері,темір ұсталары,сүйек шеберлері ,ою-өрнек шеберлері,тері шеберлері де бар.

Олар жұмыстары жөнінде өздері баяндап берсін

-Ал,сіз отырып тамашалыңыз.

«Зергерлер»- баяндайтын-Бақытжан Ару –Біз бұл жоба барысында көптеген зергерлік бұйымдармен таныстық.Мысалы,сақина,сырға,шашбау,шолпы,білезік т.б.Мұндай әшекей бұйымдар жасайтын адамды «Зергер»деп атайды.

«Ағаш шеберлері»-баяндайтын-Бинашев Даулет –Ал мен ағаштан көптеген бұйымдар жасалатынын білдім .Ағаштан тұрмыстық заттар,кереует,үстел,киіз үй әбзелдері,ыдыс-аяқтар жасалады.

«Ою-өрнек»-баяндайтын Сатыпбай Ақнәзік.-Ертеде ою-өрнекті табиғаттан алған.Мысалы,құс қанаты,тышқан із,ирек,толқын,қызғалдақ,қошқар мүйіз,арқар мүіз т.б

-Би: «Домбыра»

«Темір ұсталары»-баяндайтын- Толуспаев Мадияр-Мен сіздерге темірден жасалатын бұйымдар жайлы айтып берейін.-Темірден әртүрлі ат әбзелдерін,жауынгерлердің қару-жарағын жасаған т.б

«Сүйек шеберлері»-баяндайтын-Сайман Азат-Ал,малдың сүйегінен тарақ ,ыдыс ,әшекей бұйымдар жасаған.

«Тері шеберлері»-баяндайтын - Түгелдес Нұрхан-Ертеректе ата-бабаларымыз теріден киім-кешек,ыдыстар,мес,торсық жасап,оны тұрмыста пайдаланған.Біз анам екеуміз теріден торсық жасадық.Торсық қымыз құятын ыдыс.Торсық өте әдемі шықты.

-Оркестр «Домбыраның құлағы»

Тәрбиеші :Балалар шаршаған боларсыңдар,сергіп алайық

Сергіту: «Киіз үй» (отырады)

Экспресс сұрақ- ойын. (кім тез жауап береді?)

Тәрбиеші :-Енді ,балалар қазақтың қолөнері жайлы әңгімемізді жалғастырайық.(слайд арқылы)

-Ұлттық қолөнермен біз күнделікті үйде,бақшада танысып жүрміз.Әжелеріміз ою ойып,әртүрлі бұйымдар жасайды.Сол бұйымдарға қандай нәрселер жатады?

-Балалар: (көрпе,кілем,текемет,алаша,шапан,койлек,камзол,тымақ,т.б)

Тәрбиеші:-Ал,балалар сендер қандай ою-өрнек түрлерін білесіңдер?

Балалар:- (Құс қанаты ,қошқармүйіз ,арқармүйіз,гүл,ботакөз,тарақ,балта,тышқан ізі)

Тәрбиеші :-Бұрыңғы аталарымыз ағаштан не жасаған?

Балалар:- (сандық,бесік,ұршық.қамшы,домбыра,үстел,ер-тұрман,кебеже,керует)

Тәрбиеші:-Ал,зергерлік бұйымдарға не жатады?

Балалар:- (сақина,алқа,білезік,сырға,шолпы,шашбау,бойтұмар,қапсырма )

Тәрбиеші:- Ал енді темір ұсталарына сұрақ!

Темірден қандай ыдыс-аяқ жасайды?

Балалар:- Самаурын,ожау,тостаған табақ,леген,шәйнек,астау т.б

Бәрін бір сөзбен ыдыстар деп атаймыз.

Тәрбиеші: -Балалар бұл айтылғандардың барлығын бір сөзбен қалай атаймыз?

Балалар:-«Өнер» дейміз.

Тәрбиеші:- Қандай өнер?

Балалар:-«Қолөнері» дейміз.

Тәрбиеші:-Дұрыс айтасыңдар, балалар біз бүгін жоба бойы меңгерген білімдерімізді ортаға салдық.Жарайсыңдар!

Алдар ата:-Балалар мен сендерге ертегілер елінен,бұрыңғы ата-бабаларымыз ойнаған ескі бір ойын әкелдім.Ойынның аты «Ханталапай».

(Сандықтан алып шығады 3 қағазды,ойынның шартын түсіндіреді,ойнатады).

Жарайсыңдар,балаларым,еңбек еткен бала бәрін де жеңеді.Енді жұмыстарыңа баға берер болсам,өнерлерің маған ұнады.Өздеріңе ұнады ма?

Балалар:-Иә,ұнады.

Ән-«Домбырасыз ән қайда?»

Ал,балалар,мен бүгін сендердің ата-аналарыңа «Қуанышты хабарлама» жіберемін.

Тәрбиеші:-Алдар Ата,бізде «Қонақкәде» деген болады.Құрметті қонақтар,Алдар Ата,

Сіздерді балалар мен Ата-Аналар –өз қолымен жасаған қолөнер сайысына шақырамыз.

«Алтын қолдар» көрмесін тамашалаңыздар!

Алдар Көсе:--Өте тамаша,жарайсыңдар!Менің ұрпақтарым,біздің қазақтың ұлттық қолөнерін әлі де ұмытпаған екен.Мен ертегілер еліне сендерге өте риза болып қайтамын.Рахмет!,Cау болыңыздар!(шығады)

Балалар, қонақтар көрмені тамашалайды.